**VEDTEKTER FOR VATNE SMÅBÅTLAG**

1.NAMN OG FORMÅL

**§ 1**

Laget sitt namn er ­­­**Vatne Småbåtlag,** og er heimehøyrande i Haram kommune**.**

**§ 2**

Laget sitt føremål er å fremme interesse for sjø og båtliv på vegne av medlemmene og bygda generelt, ved å:

1. Arbeide for utbreiing av fritidsbåtlivet som rekreasjon og kystkultur
2. Arbeide for etablering og drift av båthamner for å sikre alle tilgang til bruk av sjøen til fritidsformål
3. Arbeide for generell kunnskap om sjøvett, sikkerheit, kystkultur og marint miljøvern
4. Ta i vare medlemmene og andre sine interesser og rettar til bruk av skjærgarden, sjøen og havet som rekreasjonsområde og til anna privat fritidsbasert bruk
5. Samarbeide med andre private organisasjonar og offentlege myndigheiter for å fremme interessene til båtfolket

Laget sitt arbeid er basert på frivilleg innsats fra medlemmene. Laget sitt formål er ikkje-økonomisk, og medlemmene har ikkje ansvar for laget sine forpliktelsar. Eventuelle overskot på økonomiske aktivitetar skal nyttast til vedlikehald og eventuell oppgradering/utviding av småbåthamna (brygger, bygningar og uteområde).

2. MEDLEMSKAP

**§ 3**

Alle som ønskjer det, kan bli medlem i laget. Medlemskapet følgjer kalenderåret. Utmelding må skje skriftleg, og vere laget i hende innan utgangen av året.

Medlemmer pliktar å registrere seg med operativ e-postadresse, slik at kommunikasjon om medlemskontingent/hamneavgift, innkallingar til årsmøte og dugnader, informasjon frå styret osv, enkelt kan kommuniserast ut til kvar enkelt. Medlemmer pliktar også å oppdatere laget/styret om adresseendring og endring av telefonnummer/e-postadresse.

**§ 4**

Årskontingent og hamneavgift blir fastsett av årsmøtet, og følgjer kalenderåret. Betaling skal skje innan avvikling av årsmøtet.

Etter skriftleg varsel kan styret stryke eit medlem, som utan tungtvegande grunnar, ikkje har betalt for dei to siste åra.

**§ 5**

Kvart medlem kan påleggast minst 5 timar dugnadsinnsats pr. år.

Medlemmer som ikkje møter til dugnad, kan krevjast for ein timesats x aktuelt timetal. Timesatsen vert fastsett av årmøtet.

**§ 6**

Medlemmene skal rette seg etter dei til ei kvar tid gjeldande reglar. Medlemmer som ikkje følgjer gjeldande vedtekter, kan verte ekskluderte frå laget.

Eit medlem som vert oppsagd, misser retten til båtplass. Styret avgjer slike saker.

3. LAGET SINE ORGAN

**§ 7**

Laget sine administrative organ er:

1. Årsmøtet
2. Styret
3. Hamnesjef
4. Komitear

3.1 ÅRSMØTE

**§ 8**

Årsmøtet er laget sitt øvste organ, og skal haldast kvart år innan utgangen av mars månad. Medlemmene skal ha skriftleg individuell innkalling, minst 21 dager før årsmøte, via e-post eller post. Innkallinga skal innehalde oversikt over saker som skal takast opp.

Dersom styret ser det naudsynt, eller minst 1/5 av medlemmene krev det innan frist gitt i § 9, kan årsmøtet avviklast digitalt.

**§ 9**

Alle medlemmer har rett til å foreslå endringar i vedtektene, eller gjere framlegg om å ta opp andre saker som vedkjem laget. Slike framlegg må være styret i hende seinast 7 dagar før årsmøtet

**§ 10**

Det ordinære årsmøtet skal behandle:

1. Årsmelding
2. Revidert rekneskap
3. Fastsetting av medlemskontingent og hamneavgift
4. Eventuelt innkomne forslag
5. Valg
6. Leiar, nestleiar, kasserar og sekreter
7. Øvrige styremedlemmer og varamedlemmer til styret

Alle medlemmer i styret vert valgt for 2 år, varamedlemmer for 1 år

1. Valgkomite, 1 leiar og 2 medlemmer
2. 1 revisor og 1 vara revisor

Årsmøtet er vedtaksført uavhengig av oppmøte, med det antal medlemmer som møter på årsmøtet.

Kvart medlem har ei stemme.

Eit fråverande medlem kan avgi stemme ved skriftleg fullmakt gitt til eit anna medlem, men ingen kan stemme for meir enn ei fullmakt. Fullmakter skal godkjennast av årsmøtet før avstemming tar til. Årsmøtet si avgjerd om godkjenning eller nekting av fullmakter er endeleg, og kan ikkje overprøvast.

Vedtak skal skje med vanleg fleirtal. Ved likt antal stemmer, skal eit forslag forkastast.

Ein kandidat til verv må få minst 50% av gitte stemmer. Hvis ikkje skal det haldast bunde omvalg mellom dei to kandidatane som har fått flest stemmer.

**§ 11**

Styret kan, om det finn det naudsynt, og skal, når minst 1/5 av medlemmene krev det, kalle inn til ekstraordinært årsmøte.

Innkalling skal gjerast med 8 dagars varsel, og sakliste skal leggast ved.

Ekstraordinært årsmøte kan ikkje behandle saker eller forslag som ikkje står i utsendt sakliste.

3.2. STYRET

**§ 12**

Laget skal ha eit styre med 7 medlemmer:

* Leiar
* Nestleiar/hamnesjef
* Kasserar
* Sekretær
* 3 styremedlemmer

Styret skal ha 2 varamedlemmer som begge blir innkalla til styremøte. Om nokon av styret sine faste medlemmer er fråverande, skal varamenn automatisk ha stemmerett.

Årsmøtet vel leiar, nestleiar, kasserer, sekretær, 3 styremedlemmer og 2 varamedlemmer, alle foreslått av valgkomiteen. Forslag til styremedlemmer rettast til valgkomiteen. Alle medlemmene i styret vert valgt for 2 år om gongen. Styremedlemmene er på valg vekselsvis annakvart år.

Styret konstituerer seg sjølv under første styremøte etter årsmøtet, og fordeler andre posisjonar.

Laget skal ha 1 revisor og 1 vara revisor. Den eine står på val kvart år.

Årsmøtet veljer en valgkomite beståande av 1 leiar og 2 medlemmer.

Alle medlemmer i laget pliktar å ta imot val, men kan nekte gjenval for så lang tid som dei har stått, inntil 2 år.

Styret har fullmakt til å komplettere utval og komitear når det måtte være naudsynt.

**§ 13**

Styret har den daglege drifta av laget. Styret skal ivareta laget sin økonomi og andre interesser, kalle saman til møte, og legge fram revidert rekneskap og årsmelding på årsmøtet.

Styret vert kalla saman av leiar og/eller 3 styremedlemmer når det måtte være naudsynt. Styret er beslutningsdyktig når leiar eller nestleiar og i tillegg minst to styremed­lemmer/fungerande varamedlemmer er til stades.

Leiaren og eit styremedlem innehar laget sin rettslege signatur, og forpliktar laget i fellesskap.

4. DIVERSE

**§ 14**

Innmelding eller utmelding av eit forbund, eller samanslutning med ei anna forening, må behandlast av årsmøtet, og må ha 2/3 fleirtal.

**§ 15**

Endring av vedtekter vert avgjort av årsmøtet. Vedtektsendringar må ha 2/3 fleirtall av frammøtte medlemmer. Forslag til vedtekts­endring må fremmast skriftleg med grunngjeving via styret innan fristen som er nemnt i § 9. Forslag må i alle tilfelle ha eit konkret forslag til tekst som det kan voterast over.

**§ 16**

Oppløysning av laget kan berre skje etter vedtak på ordinært årsmøte. Forslag om oppløysing må vere på saklista som er sendt ut på førehand. Vedtak om oppløysning må ha 2/3 fleirtall av de frammøtte medlemmer. Reversering av oppløsningsbeslutning krever simpelt flertall.

Ved oppløysning skal det velgast et avviklingsstyre med minst 7 medlemmer. Dette styret skal ha ansvar for laget sine økonomiske tilhøve fram til oppløysing finn stad.

Foreningens eiendeler og rettigheter skal overføres til, eller fordeles mellom, en eller flere lokale allmennyttige foreninger.

Laget sine eigedelar eller rettar kan i ikkje delast ut til laget sine medlemmer eller andre enkeltpersonar eller einingar som ikkje er frivillige.